बाएं हाथ की विस्फोटक बल्लेबाज स्मृति मंधाना वर्ल्ड टी20 में टीम इंडिया की तुरुप का इक्का साबित हो सकती हैं. मंधाना ने पिछले एक साल में दिखाया है कि वो अपने आक्रामक तेवरों से विरोधी टीम को पलभर में ढेर कर सकती हैं.इंग्लैंड में हुई किया सुपर लीग में मंधाना की आंधी आई थी. मंधाना इस लीग की सर्वश्रेष्ठ बल्लेबाज थीं और उन्होंने 9 मैचों में 60.14 की औसत से 421 रन बनाए थे. इस दौरान मंधाना के बल्ले से एक शतक और 2 अर्धशतक भी निकले. खास बात ये है कि मंधाना ने 174.68 के स्ट्राइक रेट से रन बनाए. हालांकि टी20 इंटरनेशनल में मंधाना कुछ खास प्रदर्शन नहीं कर पाई हैं. 45 पारियों में उनके बल्ले से 5 अर्धशतक निकले हैं.